有骑将萧摩诃以二千骑先走，得免。吴明彻及将士三万余人，并器械辎重，并就俘获。南陈之锐卒，于是歼焉。宇文邕嘉之，进位柱国，仍拜徐州总管、七州十五镇诸军事。王轨性严重，多谋略，兼有吕梁之捷，威振敌境。南陈甚惮之。时太子宇文赟率军征吐谷浑，宇文邕令王轨与宇文孝伯并从，军中进取，皆委王轨等，太子仰成而已。时宫尹郑译、王端等并得幸帝。太子在军中，颇有失德，郑译等皆预焉。班师回朝后，王轨等言之于宇文邕。宇文邕大怒，鞭打太子，除郑译等名，仍加捶楚。太子因此大衔之。王轨又曾与小内史贺若弼言及此事，且言皇太子必不克负荷。